“เงินบาท” เปิดแข็งค่า 36.86 บ. จับตาประชุม “เฟด” สัปดาห์นี้-ฟันด์โฟลว์
“ภาวะตลาดเงินบาท” เปิด 36.86 บ. แข็งค่าจากเย็นวันศุกร์ที่ปิดตลาดที่ระดับ 36.92 บาท/ดอลลาร์ จับตาประชุม “เฟด” วันที่ 20-21 ก.ย.65 ซึ่งตลาดคาดปรับขึ้นอัตราดอกเบี้ย 0.75% พร้อมติดตามฟันด์โฟลว์จากต่างชาติ
“เงินบาท” เปิด 36.86 บ. แข็งค่าจากเย็นวันศุกร์ที่ปิดตลาดที่ระดับ 36.92 บาท/ดอลลาร์ จับตาประชุม “เฟด” สัปดาห์นี้ ซึ่งตลาดคาดปรับขึ้นอัตราดอกเบี้ย 0.75% พร้อมติดตามฟันด์โฟลว์จากต่างชาติ
19 ก.ย. 2565

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 36.86 บาท/ดอลลาร์ แข็งค่าจากเย็นวันศุกร์ที่ปิดตลาดที่ระดับ 36.92 บาท/ดอลลาร์ ซึ่งเช้านี้เงินบาทแข็งค่าขึ้นจากท้ายตลาดเมื่อวันศุกร์
โดยคาดว่าสัปดาห์นี้ปัจจัยสำคัญที่นักลงทุนรอติดตามคือ การประชุมธนาคารกลางสหรัฐ (เฟด) ในกลางสัปดาห์ ซึ่งตลาดคาดว่ารอบนี้เฟดจะปรับขึ้นอัตราดอกเบี้ยนโยบายอีก 0.75% ขณะที่วันนี้ตลาดเงินทางฝั่งอังกฤษและญี่ปุ่นหยุดทำการ ซึ่งอาจทำให้การซื้อขายเบาบาง ระหว่างวันเงินบาทอาจผันผวนได้
ทั้งนี้ นักบริหารเงิน คาดว่าวันนี้เงินบาทจะเคลื่อนไหวในกรอบ 36.75 – 37.00 บาท/ดอลลาร์  ต้องติดตามฟันด์โฟลว์จากต่างชาติที่จะเข้ามาในตลาดหุ้น และตลาดพันธบัตรของไทยในวันนี้ด้วย